**Тема. Сыйфат турында төшенчә.**

**Максат:** 1) Сыйфат, аның мәгънәсе, сораулары белән таныштыру; сыйфатларны башка сүз төркемнәреннән аера белергә өйрәтү;

2) Укучыларның белем дәрәҗәсен, логик фикерләү сәләтен үстерү; 3) Сөйләмне сыйфатлар ярдәмендә матурлау, тулыландыру;

Туган телгә мәхәббәт тәрбияләү.

**Дәрес тибы:** яңа теманы формалаштыру.

**Технология:** шәхескә якын килү.

**Җиһазлау**: рәсемнәр, муляжлар, плакатлар карточкалар, кроссворд.

**Алымнар:** укытучы сүзе, әңгәмә, сорау – җавап, муляжлар белән эш, биремнәр башкару.

Дәрес барышы.

**I. Оештыру.**

* Исәнмесез, укучылар. Хәерле көн.
* Исәнмесез, укытучы апа.
* Кәефләрегез ничек?
* (......)
* Чылтыр
* Чылтыр- чылтыр кыңгырау

Дәшә безне дәрескә

Күтәренке күңел белән

Керештек без дәрескә.

* Рәхмәт укучылар, утырыгыз.

**1. Дежур укучы рапорты.**

* Бүген сыйныфта кем дежур?

( Сүз дежур укучыга бирелә.)

**2. Дәрескә әзерлекне тикшерү.**

- Укучылар, бүгенге дәрескә барыгызда әзерме? Карагыз әле, дәреслекләрегез, көндәлекләрегез, каләмнәрегез бармы? Ягез әле, дөрес, матур итеп утырыгыз.

-Барыгызда дәрескә әзерме?

- Әйдәгез дәресне башлыйк.

**II. Өй эшен тикшерү.**

**III . Белемнәрне актуальләштерү.**

**а) фонетик күнегү.**

[Ә ] - әни, әти, әби.

[Ү] - үлән , үгез, бүген.

[Ө] - өй. өрә, өн.

[Җ ]– җил, җир, җәй.

[Ң ]– яңгыр. яңа. чаңгы.

[Һ] – һәйкәл, һәм.

**б ) Әйдәгез әле, шушы сүзләр белән җөмләләр төзик.**

**IV. Яңа дәрес темасын аңлату.**

* Укучылар, тактага карагыз әле. Нәрсә күрәсез?

(.........)

* Дөрес. Әйдәгез әле шушы кроссвордны табышмаклар ярдәмендә чишик. Хәзер мин сезгә табышмаклар әйтәм, ә сез аларның җавапларын әйтерсез.

1. Озын, яшел сөңге тотып,

Үсә җәен түтәлдә,

Ә кыш җиткәч, бик файдалы

Томау белән ютәлдән.

( суган)

2. Сибәләп кенә уза,

Чиләкләп тә булгалый,

Кайчак кәефне боза,

Елмайтып та алгалый.

( яңгыр)

3. Кояш – әтәч иртә таңнан

Аларны йөри чүпләп....

Әмма кичкә таба ул

Кабат кагына күпләп!

(йолдыз)

4. Алмаш – тилмәш өч күз яна:

Яшел, сары һәм кызыл.

Урамда исән йөрергә

Булыша ул көнозын.

( светофор)

5. Тышы – яшел, эче – кызыл,

Җылы якларда үсә.

Бигрәк баллы, бигрәк сусыл! –

Исемен әйт әле, белсәң ?

( карбыз)

6. Өебездә күптән яши

Нәни тимер тылсымчы:

Өс – башны пөхтәләндерә –

Һич калдырмый җыерчык.

(үтүк)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  | с | у | г | а | н |  |
|  |  | я | ң | г | ы | р |  |  |  |  |
|  |  |  |  |  | й | о | л | д | ы | з |
| с | в | е | т | о | ф | о | р |  |  |  |
|  |  |  |  | к | а | р | б | ы | з |  |
|  |  |  |  | ү | т | ү | к |  |  |  |

( Укучылар табышмакның җавабын әйтәләр һәм язалар.)

* Укучылар, игътибар белән карагыз әле. Горизонталь буенча нинди сүз барлыкка килде?

(.......... )

* Дөрес балалар. Сыйфат. Бүген без сезнең белән сыйфат сүз төркемен, аның нинди сорауларга җавап булып килүен өйрәнербез.
* Укучылар, менә миндә яшелчәләр һәм җиләк – җимешләр белән тулган кәрҗин бар. Әйдәгез әле шуларны карап китик. Алар нинди?

( Сорау – җавап.

Бу нәрсә?

Бу алма.

Алма нинди?

Алма кызыл, тәмле.)

Укучылар, без тәмен, төсен, формасын белер өчен нинди сорау бирдек?

(........)

* Нинди соравына нинди сүз төркеме җавап булып килә.?

(..........)

* Дөрес, укучылар.

**V. Дәреслек белән эш.**

- Балалар, хәзер дәреслекләрегезне ачыгыз. 23 нче биттәге кагыйдәне табыгыз. Әйдәгез шул кагыйдәне укыйк.

Алия матур итеп, кычкырып укы әле.

(укучы кагыйдәне укый)

* Димәк, сыйфат нинди, кайсы сорауларына җавап булып килә.

22 нче битне ачыгыз, 27 нче күнегүне табыгыз. Биремен Искәндәр укы әле.

( Бергәләп телдән эшлибез)

Ә хәзер тактадагы җөмләләрне укыйк. Беренче баганадагы җөмләләрне Алина укы:

* Урманда тәмле, кызыл җиләкләр үсә.
* Безнең бакчада матур, кызыл, зәңгәр чәчәкләр үсә.
* Мин яшел кыяр яратам.

2 нче баганадагы җөмләләрне Әмирә укы:

* Урманда җиләк үсә.
* Бакчада чәчәк үсә.
* Мин кыяр яратам.
* Әйдәгез, беренче һәм икенче баганадагы җөмләләрне чагыштырыйк. Беренче баганадагы җөмләләрдән сыйфатларны табыйк.

(..........)

Икенче баганадагы җөмләләрдән сыйфатларны табыйк. Бу җөмләләрдә сыйфатлар бармы?

(...........)

* Балалар, әйтегез әлә, кайсы баганадагы җөмләләр матур ишетелә?
* (...........)
* Укучылар. димәк сыйфатлар җөмләне матурлыйлар, тулылындыралар.